Når Kidsvolley rammer Arena Himmerland i Støvring bliver det lidt anderledes end det plejer. - Nu vil børnene møde værksteder med fokus på sund kost, motion og bevægelse. De kan gå videre til et værksted, med fokus på førstehjælp, hvor de kan lære hvad man skal gøre i krisesituationer. Det hele er under en social paraply, hvor børnene gennem aktiviteterne lærer at trives sammen. Det har været muligt at udvide, fordi Spar Nord Fonden er gået ind i projektet med økonomisk støtte, siger Peter Morell, Bredde- og Udviklingschef i Dansk Volleyball Forbund. Kidsvolleyturneringen begynder den 14. februar i Arena Himmerland klokken 9.00, hvor over 125 elever vil indtage hallen.

Referat:
Danmarks største skoleturnering i volleyball med over 32.000 deltagere bliver næste gang afholdt i Støvring.